I to timer forsøgte to mand om bord på en kutter at slukke en brand i maskinrummet, mens de befandt sig midt ude på havet. Det var i kutteren RS200 fra Bønnerup på Djursland, at branden opstod. Ilden ulmede helt bagest i maskinrummet i bunden, hvor selv beredskabet havde svært ved at komme til. Men det lykkedes dog de to mænd alene at holde branden nede i to timer indtil de nåede i havn. - Branden er opstået i maskinrummet i inderklædningen, og det er ikke lige til at komme til med vand dernede, siger Jesper Ludvigsen, der er indsatsleder hos Nordjyllands beredskab i Hjørring. Nordjyllands beredskab er stadig i gang med efterslukningen af kutteren RS200 på Hirtshals Havn.

Opsummering:
En kutter er blevet sejlet ind i havnen i Hirtshals efter der opstod brand i maskinrummet.